Phokis — Delphi — stoich. — 361-343 BC — CID 2.31
Region: Central Greece (IG VII-IX) — Delphi 

επι αργιλιου αρχοντος οπωρινας πυλαιας παρ ταν πολιν των δελφων λοιπα χ[ρ]ηματα τοις ναοποιοις ταλαντα ικατι μναι δεκα τετορες στατηρες δεκα. μετα τουτο απεδωκαμες επιστειλαντων των ναοποιων παντων ται ηριναι πυλαιαι επι ηρακλειου αρχοντος αργυριον διδομ[εν]. εδωκε α πολις των δελφων επι αριστοξενου αρχοντος μηνος απελλαιου βουλευοντων καλλιππου σακεδαλλου αιγυλου του ιερωνος αρισταγορα μεν αφισταμενου τας ναοποιιας νικομαχου δε του μενεκρατεος ναοποιεοντος επιμηνιευοντος δε φιλολαου λακεδαιμονιου λαφαρεος φωκεος πασιωνι ισχεγαου μνας δεκα στατηρας επτα οβολους εννεα αρμοδιωι χαλκει δεσμων μνας εξ στατηρας δεκα πεντε. αλλο εδωκε α πολις των δελφων επι αριστοξενου αρχοντος μηνος ηραιου οπωριναι πυλαιαι ναοποιεοντος νικομαχου δελφου βουλευοντων καλλιππου σακεδαλλου αιγυλου τοις εργωναις κελευοντων παντων των ναοποιων παρεοντων δε ναοποιων τωνδε νικομαχου δελφου νικοτελευς αργειου κλεοδωρου αργειου ξενοτιμου σικυωνιου δαμοφανευς κορινθιου νικοδαμωι ξυλων ποτι τα μαχανωματα μνας [εξ] πασιωνι αλλο του ισχεγαου του αυτου εργου μνας δεκα στατηρας τρεις οβολους τρεις νικοδαμωι πασιωνι λατομιας μνας τριακοντα τετορας στατηρας ικατι εξ πραξιωνι αριστανδρωι λιθαγωγοις μνας δεκα τετορας στατηρας δεκα κλεινιαι σκαπετων στατηρας ικατι τετορας οβολους οκτω αριστιωνι λιθων απαγωγας στατηρας δεκα τωι μαγιρωι τρια ημιωβελια ταυτα απελογιξαμεθα ποτι παντας τους ναοποιους και εγενετο κεφαλωμα ταλαντον μναι ικατι δυο στατηρες ικατι εξ οβολοι εννεα ημιωβελιον. μετα τον λογισμον παρεοντων των βουλευταν επεταξαν τοι ναοποιοι παντες ται πολι των δελ[φω]ν αργυριον δομεν πο[τ]ι τα εργα τα εγ κορινθωι και εδωκαμεν τοις μεν ναοποιοις ευθυς μνα[ς] τετορας. τουτο δε εδοθη λαβωται δαμοφανει κορινθιοις ξενοτιμωι σικυωνιωι. αλλο εδωκαμεν λαβωται δαμοφανει κορινθιοις ξενοτιμωι σικυωνιωι μνας δεκα. αλλο νικομαχον απεπεμψαμεν φεροντα εις κορινθον τοις ναοποιοις μνας τετορας. κεφαλωμα του ελαβον μετα τον λογισμον οι κορινθιοι ναοποιοι και ο σικυωνιος μνας δεκα οκτω. [απο] τουτου αναλωμα μαχανωματος χαιρολαι μνας τετορας βολιμου εισφορας δραχμαι τρεις [ημ]ιωβελιον ποτ το μαχανωμα λιθων τομας θεογενει δραχμαι πεντε αγωγας τουτων αγαθωνι δραχμαι επτα βολιμου στασιος σατυρωι δραχμα τριγλυφων δυωδεκα αγωγας χαιρολαι μναι τρεις στατηρες εννεα τοπειου ξενωνι μναι τρεις στατηρες ικατι δυο επιστυλιων εξ χαιρολαι μναι εξ στατηρες τριακοντα βολιμου συνθεσιος οβολοι δεκα πινακιοιν οβολοι τετορες. επι αριστοξενου αρχοντος πυλαιαι ηριναι ναοποιοι ου συνηλθον ουδε επι ιερινου αρχοντος πυλαιαι οπωριναι και ηριναι ου συνηλθον ουδε επι νικωνος αρχοντος πυλαιαι οπωριναι ναοποιοι ου συνηλθον. επι νικωνος αρχοντος ηρινας πυλαιας ναοποιοι συνηλθον τοιδε αγησαρχος δελφος τηλοκλεας αθηναιος ευορμος λοκρος νικεας λοκρος θεων μεγαρευς αστιας επιδαυριος φιλολαος λακεδαιμονιος καλλιμηδης κορινθιος θρασυδαμος κορινθιος επιχαρης φωκευς. επι νικωνος αρχοντος ηρινας πυλαιας α πολις εδωκε τοις ναοποιοις τοις εν τωι πολεμωι πραταν δοσιν ναοποιεοντος αγησαρχου δελφου βουλευοντων λυσωνος μαχιδα αρχε[μ]αχιδα προστατευοντων τηλοκλεος αθηναιου αστια επιδαυριου στατηρας πεντηκοντα οκτω οβολους τρεις. τουτο εδοθη τωι αρχιτεκτονι ξενοδωρωι ποτ τον μισθον. αλλο εδωκε α πολις των δελφων δευτεραν δοσιν ναοποιεοντος αγησαρχου δελφου βουλευοντων διοκλεος ηρακλειτου δεινομαχου επι αυτια αρχοντος τας οπωρινας πυλαιας τοις ναοποιοις προστατευοντων θεωνος μεγαρεος κυδιμου αθηναιου θρασωνος αθηναιου ξενοτιμου σικυωνιου ευορμου λοκρου μνας ικατι επτα στατηρας ικατι πεντε. τουτου εδοθη νικοδαμωι ποτι το εγ κιρραι μαχανωμα και του χωματος μναι τρεις στατηρες τριακοντα δυο οβολοι επτα ημιωβελιον νικοδαμωι σφενδονας τιμαν ποτι το εγ κιρραι μαχανωμα στατηρες πεντηκοντα εις οβολοι τετορες ονασιμωι λιθαγωγωι κατα θαλασσαν μναι ικατι μια στατηρες ικατι πεντε χηρι εφοδιον καλευμενωι τους ηρεα εγγυους στατηρες δεκα τετορες γραμματισται στατηρες πεντε καρυκι δραχμαι τρεις ζυγαστρου οβολοι πεντε ημιωβελιον πινακιων οβολος. αλλο εδωκε α πολις των δελφων τριταν δοσιν ναοποιεοντος αγησαρχου δελφου βολευοντων κλεωνος του τιμοκρατεος φειδιλα θεοχαριος ορνιχιδα επι αυτια αρχοντος τας ηρινας τοις ναοποιοις προστατευοντων νικιαδου αθηναιου δεξιος κορινθιου θρασωνος φωκεος μνας δεκα δυο στατηρας εξ οβολους τρεις τουτου εδοθη ονασιμωι κατα θαλασσαν λιθαγωγωι ποτεθηκαμες ποτ ταν δοσιν μνας δεκα μιαν στατηρας δεκα πεντε νικοδαμωι πισσας τιμα και το μαχανωμα πισσωσαι το εγ κιρραι στατηρες δεκα οβολοι τρεις χηρι εφοδιον καλευμενωι τους ηρεα εγγυους στατηρες δεκα εξ. αλλο εδωκε α πολις των δελφων τεταρταν δοσιν ναοποιεοντος [α]γ[ησαρχ]ου δελ[φο]υ βουλευοντων κλεωνος κλεινια διωνος επι θευχαριος αρχοντος τας οπωρινας τοις ναοποιοις προστατευοντων δεξιος κορινθιου αστια επιδαυριου πολυπειθεος λακεδαιμονιου μνας δυο στατηρας οκτω δραχμαν τουτου εδοθη ξενοδωρωι αρχιτεκτονι μναι δυο στατηρες πεντε καλλιτελει του μαχανωματος ακεσιος στατηρες τρεις δραχμα. αλλο εδωκε α πολις των δελφων πεμπταν δοσιν ναοποιεοντος αγησαρχου ελφ[ου βο]υλευοντων καλλαγορ[α] αθανιος μενωνος επι θευχαριος αρχοντος τας ηρινας τοις ναοποιοις προστατευοντων αγια λακεδαιμονιου μνασικλεος φλειασιου μνας τρεις τουτο εδοθη τωι αρχιτεκτονι ξενοδωρωι. ταυτα απελογιξαμεθα τοις ναοποιοις τοις εν τωι πολεμωι και εγενετο κεφαλωμα εν ταις πεντε πυλαιαις μναι τετρωκοντα εξ στατηρες ικατι οκτω. συμπαντος κεφαλωμα ου απεδωκε α πολις των δελφων τοις ναοποιοις απο αργιλιου αρχοντος τας ηρινας πυλαιας εις τε εις θευχαριν αρχοντα εις ταν ηριναν πυλαιαν αργυριου ταλαντα δυο μνας ικατι επτα στατηρας δεκα εννεα οβολους εννεα ημιωβελιον. επι δαμοξενου αρχοντος οπωρινας πυλαιας επει α ειρηνα εγενετο ναοποιοι συνηλθον σιμυλιων δελφος φρυνωνδας γυρτωνιος ευαιων φαρσαλιος γενναιος φαρσαλιος οιολυκος λαρισαιος αριστοφυλιδας λαρισαιος αμυντωρ φεραιος ιππιας πελινναιευς ορεστας κραννων[ι]ος φιλιππος μακεδων τιμανοριδας μακεδων ευκτημων αθηναιος επικρατης αθηναιος τελλη θηβαιος προκλης θηβαιος φιλιππος θηβαιος διαικλης λακεδαιμονιος ερασις λακεδαιμονιος κλεοσιμενης λακεδαιμονιος λαβωτας κορινθιος δαμοφανης κορινθιος ξενοτιμος σικυωνιος αλκιμαχος αργειος νοιων αργειος φιλλις αργειος μικιων αργειος τιμυλος μεγαρευς δεξιας επιδαυριος τεισανδρος τροζανιος πυθεας αιγινατας τιμασικρατης περραιβος μεντωρ φλειασιος παραμυθιος χαλκιδευς αντοχος αμφισευς δαμοσθενης οπουντιος πασιας θρονιευς. επι δαμοξενου αρχοντος τας ηρινας πυλαιας α πολις εδωκε τοις ναοποιοις πραταν δοσιν επει α ειρηνα εγενετο ναοποιεοντος σιμυλιωνος δελφου βουλευοντων των περι γοργιππον προστατευοντων ευαιωνος φαρσαλιου μεντορος φλειασιου ξενοτιμου σικυωνιου τρι ημιμναια. αλλο εδωκε α πολις των δελφων δευτεραν δοσιν ναοποιεοντος σιμυλιωνος δελφου βουλευοντων ιππαρχου νικομαχου επι αρχωνος αρχοντος τας ηρινας πυλαιας τοις ναοποιοις προστατευοντων φρυνωνδα γυρτωνιου αμυντορος φεραιου λαβωτα κορινθιου ταλαντα τρια μνας ικατι πεντε στατηρας ικατι πεντε τουτων τα μεν τρια ταλαντα τοις τεγεαταις εχρησαν ποτι ταν κατασκευαν τας λιθαγωγιας τας εις δελφους ικατι δε μνας λαβωται και δαμοφανει ποτι τα εργα τα εγ κορινθωι ξενοδωρωι αρχιτεκτονι μισθος μναι πεντε στατηρες πεντε γραμματισται μισθος στατηρες ικατι. επιστειλαντων των ναοποιων παντων ποτι ταν πολιν των δελφων διδομεν χρηματα τοις επιμηνιευουσι των ναοποιων α πολις εδωκε των δελφων τριταν δοσιν επι κλεωνος αρχοντος ναοποιεοντος σιμυλιωνος δελφου βουλευοντων ξενοχαρευς δαμοτιμου θεοαιστου μηνος απελλαιου επιμηνιευοντος τελλη θηβαιου φιλιππου θηβαιου πυθεα αιγινατα μνας δεκα. τουτο εδοθη αθανογειτονι βοιωτιωι λατομωι. αλλο εδωκε α πολις των δελφων τεταρταν δοσιν ναοποιεοντος σιμυλιωνος δελφου βουλευοντων ξενοχαρευς δαμοτιμου θεοαιστου επι κλεωνος αρχοντος οπωρινας πυλαιας τοις ναοποιοις προστατευοντων δα[μο]φανευς κορινθιου ευκτημονος αθηναιου αριστοφυλιδα λαρισαιου ταλαντα δυο μνας τριακοντα τουτου ε[δοθη] νικοδαμωι αργειωι και τηλεφανει σικυωνιωι τας περιστασιος εργασιας ταλαντον μνας πεντε στατηρας ικ[ατι] χαιρολαι κορινθιωι λιθαγωγωι κατα θαλασσαν ταλαντον αγαθωνυμωι κορινθιωι λιθαγωγωι εγ κορινθωι [μ]ναι επτα στατηρες ικατι δυο ξενοδωρωι αρχιτεκτονι μισθον μνας τρεις στατηρας ικατι ενα δραχ[μαν] [ν]ικοδαμωι αργειωι λατομωι μνας δυο στατηρας ενδεκα καπωνι βοιωτιωι λατομωι μνας δυο στατηρα[ς] [ι]κατι επτα αρχετιμωι κορινθιωι λατομωι μναν στατηρας τρεις και δεκα δραχμαν δαμοστρατωι κορ[ινθιωι] [λα]τομωι μναν στατηρας τρεις και δεκα δραχμαν ισμηνιαι βοιωτιωι λατομωι μνας τρεις στατηρας εικο[σι] δραχμαν καννας τιμα δραχμα. αλλο εδωκε α πολις των δελφων πεμπταν δοσιν ναοποιεοντος σιμυλιωνος δελφου βουλευοντων μαχιδα αριστομαχου επι χαιρολα αρχοντος μηνος βουκατιου επιμηνιευοντος τιμασικρατευς περραιβου μν[αν] στατηρας δυο τουτο εδοθη νικοδαμωι αργειωι λατυπας εξαγωγας στατηρας εικοσι και του παραδειγμ[ατος] τας λεοντοκεφαλας στατηρες δεκα επτα.